title: Qotishma tipdagi surtma dorilar texnologiyasini ayting.
  Mustaqil bajarish uchun retseptlar
text: Dermatologik. 2. Nazal 3. Oftalmologik 4.Uretral, rektal, vaginal surtma dorilari.
  Surtma dorilari mahaliy va umumiy ta’sir ko’rsatadi. Kosmetika. surtma dorilari alohida
  guruhni tashkil qiladi. Surtma dorilarni tayyorlash XI DF "Surtma dori" maqolasi ko’rsatmasiga
  binoan surtma dori tarkibiga kiruvchi dori moddalar, ularning fizik- kimyoviy xususiyatlariga
  qarab kiritiladi. Ulaming bir- birida erish yoki erimasliklariga qarab eritma, suspenziya, emulsiya
  va aralashma shaklidagi surtma dorilar tayyorlanadi.
  Agar dori modda asosda erisa, u holda uni asosda eritiladi. Suvda erisa oz miqdordagi suvda
  eritib lanolin bilan emulgirlanib, suv va asosda erimasa suspenziya holida qo’shiladi. Rezortsin va
  sink sulfat bundan istes’no (ular suvda erisa ham, suspenziya holida qo’shiladi, ko’z surtma
  dorilaridan tashqari).
  Agar surtma dorilar ofitsinal bo’lsa (U III, IX, X DF siga kiritilgan bo’lsa) u holda shu DFga
  kirgan tarkib bo’yicha tayyorlanadi. Agar dorixatda qаnday asos ishlatilishi ko’rsatilmagan bo’lsa,
  MTH – me’yoriy - texnik hujjatlarda tasdiqlangan asoslar olinishi shart. Protargol, kollargol va
  tanin surtma dorilar ga faqat suvli eritma holida qo’shiladi.
  Surtma dori tarkibiga kiruvchi quruq va quyuq ekstraktlarni oldin baravar miqdordagi spirt-
  glitserin-suv (1:3:6) aralashmasi bilan ezib olib so’ngra asos qo’shiladi. Dori shakli taribiga
  uchuvchan, hidli moddalar kirsa, ularni oxirida sovutilgan asosga qo’shiladi (agar asos isitib
  eritilgan bo’lsa).
  Surtma dorilar og’irlik bo’yicha tayyorlanadi. Agar dorixatda dorilarni kontsentratsiyasi
  ko’rsatilmagan bo’lsa, u holda 10 % li qilib tayyorlab beriladi (А va В ro’yxatdagi preparatlardan
  tashqari). Surtma dorilada ishlatiladigan asoslar quyidagi guruhlarga bo’linadi:
  -gidrofob;
  -gidrofil;
  -difil asoslar.
  1. Lipofil yoki gidrofob asoslar, suvda erimaydi, ularga quyidagilar kiradi:
  a) uglevodorodlar (vazelin, parafin, tserezin, vazelin moyi, naftalan nefti va boshqalar);
  b) yog’lar (hayvon va o’simlik yoglari, gidrogenizatsiyalangan yog’lar);
  v) yog’simon moddalar (lanolin, Sariq mum);
  g) silikonlar (Esilon-5)
  2. Gidrofil asoslar, ular suvda erib va boshqa polyar suyuqliklar bilan aralashadi. Lipofil moddalar
  bilan esa aralashmaydi. Bu asoslarga quyidagilar kiradi:
  a) tabiiy va sun’iy yuqori molekulali birikmalarning geli;
  b) adsorbtsiya gidrofil asoslari;
  v) yuqori dispers gidrofil-bentonitlarning geli;
  g) fitosterin asoslar;
  Surtma dorilarni tayyorlash quyidagi bosqichlardan iborat: Asos tanlash, tortib olish, eritish,
  preparatlarni tortib olish, maydalash, asos bilan aralashtirish, sifatiga baho berish, idishga joylash,
  kerakli yorliq yopishtirish, bemorga berish uchun tayyorlash. surtma dorilarni bemorga berishda
  «Sirtga», shuningdek quyidagi ehtiyot yozuvlari /yorliqlari/ bo’lishi lozim «Salqin joyda
  saqlansin!», «Qorong’i joyda saqlansin!» va boshqalar.